Összesen 11 óceániai válogatott vett részt a selejtezőn. A csapatok kiemelését a 2011. júliusi FIFA-világranglista alapján végezték. Az első fordulóban a kiemelés szerinti négy legalacsonyabb helyezéssel rendelkező csapat vett részt. A négy csapat egyetlen csoportot alkotott, amelyben körmérkőzéses rendszerben mérkőztek meg egymással. A csoport első helyezettje jutott a második fordulóba. Az első forduló egyben a 2012-es OFC-nemzetek kupájának selejtezője is volt.